12. ความรับผิดชอบของบริษัทฯ ต่อผู้ที่เกี่ยวข้อง (Stakeholders)
และความรับผิดต่อสังคมและสิ่งแวดล้อม

ขององค์กรธุรกิจ (CSR)

1.  ความรับผิดชอบต่อพนักงาน

บริษัทฯ แต่งตั้งคณะกรรมการความปลอดภัย อาชีวอนามัย และสภาพแวดล้อมในการทำงาน (คปอ.)
มีหน้าที่กำหนดนโยบายและแผนงาน ตลอดจนทำกิจกรรมส่งเสริมและสนับสนุนกิจกรรม
ที่จะทำให้เกิดความปลอดภัยในสถานประกอบกิจการ ทั้งลดอุบัติเหตุ
เพื่อพนักงานมีสภาพการทำงานที่ดี นอกจากนี้บริษัทฯ จัดให้มีสวัสดิการค่ารักษาพยาบาล
และมีการตรวจสุขภาพพนักงานเป็นประจำทุกปี

บริษัทฯ มีนโยบายที่จะกำหนดค่าตอบแทนให้แก่พนักงานแต่ละท่านตามผลการปฏิบัติงานของพนักงาน
ทั้งจัดตั้งเงินกองทุนสำรองเลี้ยงชีพสำหรับพนักงาน ตามพระราชบัญญัติกองทุนสำรองเลี้ยงชีพ พ.ศ.
2530 โดยเป็นสมาชิกกองทุนจดทะเบียนที่ได้รับอนุมัติจากกระทรวงการคลัง เมื่อวันที่ 24 กรกฎาคม
2539 บริษัทฯ จ่ายเงินสมทบเข้ากองทุน ทั้งนี้ขึ้นอยู่กับอายุการทำงานของพนักงาน

บริษัทฯ จัดให้มีแผนฝึกอบรมพนักงาน เพื่อให้พนักงานมีความรู้ความสามารถในวิชาชีพเป็นประจำทุกปี
ทั้งยังมีแผนสืบทอดตำแหน่ง (Succession Plan)
ให้พนักงานมีความพร้อมที่เลื่อนตำแหน่งตามความสามารถ
ซึ่งมีส่วนสร้างขวัญและกำลังใจให้แก่พนักงาน

บริษัทฯ ไม่มีนโยบายที่จะเกี่ยวข้องกับการละเมิดสิทธิมนุษยชน
โดยเชื่อมั่นว่ามนุษย์มีความเท่าเทียมกันโดยไม่แบ่งแยกเพศ เชื้อชาติ ศาสนา
และความเชื่อทางการเมือง บริษัทฯ
ปฏิบัติต่อพนักงานทุกคนภายใต้สถานการณ์เช่นเดียวกันในลักษณะที่เหมือนกัน
พนักงานชายและหญิงมีโอกาสที่จะได้เลื่อนตำแหน่งทัดเทียมกัน

2.  ความรับผิดชอบต่อลูกค้าและเจ้าหนี้

  บริษัทฯ มีเจตนามุ่งมั่นที่จะให้บริการที่ดีกับลูกค้าด้วยความสุจริต ตรงไปตรงมา และเป็นที่พึ่งได้

ตลอดเวลาเมื่อลูกค้าประสบอุบัติเหตุ วินาศภัย โดยยึดมั่นหลักการที่ว่า

“มั่นคงในสัญญา ซื่อตรงในบริการ”

บริษัทฯ มี “ข้อพึงปฏิบัติที่ดี” (Code of Best Practice) ที่กำหนดนโยบาย
ว่าต้องจ่ายค่าสินไหมทดแทนโดยรวดเร็ว ภายในเวลาไม่เกิน 15 วัน นับจากวันที่คู่กรณีได้ตกลงกัน
ป้องกันมิให้เกิดการประวิงการจ่ายค่าสินไหมทดแทน หากเป็นค่าเสียหายเบื้องต้นตาม
พ.ร.บ.คุ้มครองผู้ประสบภัยจากรถ ต้องจ่ายภายใน 7 วัน บริษัทฯ
ยังมีระบบการจัดการคืนเบี้ยประกันภัยให้แก่ผู้เอาประกันภัยโดยเร็วภายในเวลาไม่เกิน 15 วัน
นับแต่วันที่กรมธรรม์ประกันภัยสิ้นผลบังคับ

นอกจากนี้บริษัทฯ จัดตั้งหน่วยงานที่รับเรื่องร้องเรียน เป็นช่องทางให้ผู้เอาประกันภัย แจ้งเรื่องร้อง
เรียนให้แก่บริษัทฯ ผ่านศูนย์รับเรื่องร้องเรียน
โดยกำหนดขั้นตอนและวิธีปฏิบัติในการจัดการข้อร้องเรียนที่รวดเร็ว
เพื่อสร้างความสัมพันธ์อันดีระหว่าง บริษัทฯ กับผู้เอาประกันภัย ทั้งลดความขัดแย้งที่อาจจะเกิดขึ้น

อนึ่ง บริษัทฯ ยึดมั่นในพันธะสัญญาที่มีอยู่กับเจ้าหนี้ของบริษัทฯ

3.  ความรับผิดชอบต่อตัวแทนนายหน้าและคู่ค้า

บริษัทฯ ดำเนินผลประกอบธุรกิจได้รับผลสำเร็จตราบจนทุกวันนี้
ส่วนหนึ่งเพราะได้รับความสนับสนุนจากตัวแทน นายหน้า และคู่ค้า ดังนั้นบริษัทฯ
ได้จัดการในเรื่องผลประโยชน์ของตัวแทน นายหน้า และคู่ค้าด้วยความรวดเร็ว ยุติธรรม
และตรงไปตรงมา จนกระทั่งเป็นที่ยอมรับกันโดยทั่วไปในเรื่องดังกล่าว นอกจากนี้ยังได้จัดฝึกอบรม
สัมมนา ให้ความรู้แก่ตัวแทนเป็นระยะๆ

ในส่วนที่เป็นคู่แข่งนั้น บริษัทฯ “มีข้อพึงปฏิบัติที่ดี” กำหนดว่าบริษัทฯ รับรู้ถึงสิทธิของคู่แข่งทางธุรกิจ
บริษัทฯ เห็นว่าการแข่งขันอย่างเสรีบนพื้นฐานที่เป็นธรรม
ช่วยให้ระบบเศรษฐกิจของประเทศก้าวหน้า

บริษัทฯ ไม่ล่วงละเมิดทรัพย์สินทางปัญหาหรือลิขสิทธิ์ ทั้งไม่มีนโยบายที่จะทำการทุจริต หรือจ่ายสินบน
เพื่อให้บริษัทฯ มีผลประโยชน์ทางธุรกิจเหนือคู่แข่ง

12.4 ความรับผิดชอบต่อผู้ถือหุ้น

บริษัทฯ มีเจตจำนงแน่วแน่ในการสร้างมูลค่า (Value) ให้แก่ผู้ถือหุ้น
โดยมุ่งที่จะขยายธุรกิจให้เติบโตอย่างสุขุม ต่อเนื่อง และเน้นในเรื่องคุณภาพมากกว่าปริมาณ

5.  ความรับผิดชอบต่อสังคม การพัฒนาชุมชน และสิ่งแวดล้อม

บริษัทฯ มีความรับผิดชอบต่อสังคม และการพัฒนาชุมชนตลอดมา
โดยสนับสนุนให้พนักงานปฏิบัติอย่างต่อเนื่อง เช่น
สนับสนุนให้พนักงานบริจาคโลหิตให้สภากาชาดไทยเป็นประจำทุกปี

ในเรื่องการศึกษา ศาสนา และสาธารณประโยชน์ บริษัทฯ
ได้มอบเงินเพื่อเป็นทุนการศึกษาให้แก่บุตรของข้าราชการฐานทัพเรือ และกรมการขนส่งทหารเรือ
ในเดือนพฤษภาคม 2555 และเดือนมีนาคม 2555 ตามลำดับ ร่วมทำบุญทอดกฐินพระราชทาน
วัดคงคารามวรวิหาร อำเภอเมือง จังหวัดเพชรบุรี เมื่อวันที่ 17 พฤศจิกายน 2555
ให้ความสนับสนุนงานกาชาดคอมเสิร์ตกองทัพเรือเฉลิมพระเกียรติฯ เมื่อวันที่ 29 สิงหาคม 2555
สนับสนุนการแข่งขันกอล์ฟการกุศลเพื่อสาธารณประโยชน์และสาธารณกุศลต่างๆ
ของกรมข่าวทหารเรือ เมื่อวันที่ 10 กุมภาพันธ์ 2555
สนับสนุนการแข่งขันกอล์ฟการกุศลของกรมพัฒนาธุรกิจการค้า เมื่อวันที่ 26 กรกฎาคม 2555
ให้การสนับสนุนกิจกรรมของสถานีตำรวจนครบาลเตาปูน โดยการสนับสนุนตู้ดับเพลิง เมื่อวันที่ 9
พฤศจิกายน 2555 นอกจากนี้ ได้บริจาคเงินสมทบทุนก่อสร้างโรงพยาบาลในเขตบางขุนเทียน
กรุงเทพฯ เมื่อวันที่ 31 มีนาคม 2555

13. ข้อมูลอื่นที่เกี่ยวข้อง

บริษัทฯ ได้รายงานข้อมูลที่มีผลต่อการตัดสินใจของนักลงทุนอย่างมีนัยสำคัญไปแล้ว ตัวอย่างเช่น
เรื่องปัจจัยเสี่ยงของบริษัทฯ